b'\n_START_ARTICLE_\nMeudon\n_START_SECTION_\nAdministracija\n_START_PARAGRAPH_\nMeudon je sede\xc5\xbe istoimenskega kantona, v katerega je vklju\xc4\x8den ju\xc5\xbeni del ob\xc4\x8dine Meudon s 36.791 prebivalci, medtem ko je preostali severni del ob\xc4\x8dine vklju\xc4\x8den v kanton Issy-les-Moulineaux-Zahod. Kanton Meudon je sestavni del okro\xc5\xbeja Boulogne-Billancourt.\n_START_SECTION_\nZgodovina\n_START_PARAGRAPH_\nArheolo\xc5\xa1ka najdi\xc5\xa1\xc4\x8da ka\xc5\xbeejo na poseljenost Meudona \xc5\xbee v \xc4\x8dasu neolitika._NEWLINE_Galsko ime naselbine Mol-Dum (pe\xc5\xa1\xc4\x8dena sipina) se je v rimskem obdobju latiniziralo v Moldunum._NEWLINE_Stari Meudonski grad je bil prenovljen v renesan\xc4\x8dnem slogu sredi 16. stoletja in je bil kupljen s strani francoskega kralja Ludvika XIV. za rezidenco velikega dauphina Ludvika Burbonskega, pod katerim je Meudon postal sredi\xc5\xa1\xc4\x8de aristokratskega \xc5\xbeivljenja. Po njegovi smrti 1711 je bil dvorec zanemarjen, izpraznjen, nazadnje pa po\xc5\xbegan ob koncu francosko-pruske vojne 1871. Na ru\xc5\xa1evinah je bil leta 1877 ustanovljen Pari\xc5\xa1ki observatorij.'